**VASTSE-KUUSTE KOOLI HOOLEKOGU**

**KOOSOLEKU PROTOKOLL**

**21.mai 2019**

Toimumise koht: Vastse-Kuuste Kool

Algus kell 17.35, lõpp 19.15

Osalejad: Jaanika Anderson, Aire Hernits, Veljo Saarniit, Maarika Kalev, Inge Kalle, Anne London, Tarvo Asur

Puudujad: Toomas Anni, Lennart Liba, Pille Bebelev, Merle Lill, Tagmar Lill, Kersti Lillo

Protokollis: Maarika Kalev

**Päevakord:**
1.     Esialgne kokkuvõte õppeaasta kohta.

2.     Kooli väärtuste muutmine

3.     Ettepanekud õpetaja tunnustamiseks.

4.     Kooli huviringid.

5.     Kohapeal algatatud küsimused.

1. **Esialgne kokkuvõte õppeaasta kohta**

I. Kalle lühikokkuvõte õppeaasta jooksul toimunust:

Õppeaasta võib kokku võtta positiivselt.

- Suurenenud on õpilaste osavõtt erinevates projektidest nagu ka kooli esindamine olümpiaadidel ja erinevate spordivõistlustel. Seejuures on saavutatud väga häid tulemusi. Käesoleval õppeaastal tööle asunud õpetaja Lisete on äratanud lastes loodusainete vastu huvi.

- Õpitulemused on head ning üldine õpitase on päris hea.

*-* Õppeaasta lõpul toimuvate erinevate väljasõitude, ekskursioonide ülevaade: Lodjakoja külastus 4. juuni, õppeekskursioon Narva 10. juuni, 7. kl ekskursioon St. Peterburgi,

- Moostes toimus inspiratsioonipäev õpilastele.

- Selle aasta loovtööde kokkuvõte – praktilised ja vahvad asjad, ka kirjalikud osad olid hästi vormistatud, 7. kl õpilased käisid ideid kogumas.

Küsimus J. Anderson: Kas loovtöödel on ka koolipoolne juhendaja?

Vastas I. Kalle: Puudub kohustus valida ainultkooli poolt loovtöö juhendaja. Juhendaja võib olla ka väljastpoolt. Klassijuhataja toetab õpilasi teemade valikul ja juhendaja leidmisel. Tema hooleks on jälgida, et töö saaks õigeaegselt esitatud.

Küsimus M. Kalev: Miks suunas 8. klassi juhataja õpilasi Mooste kooli kodulehele vaatama, kuidas vormistada loovtööd?

Vastas I. Kalle: Eelmisel aastal alustas õpetaja K. Liblik loovtööde juhendi koostamist, kuid see jäi pooleli, sest õpetaja vahetas töökohta. Meie kodulehel olev juhend on vana ning vajab veel täiendamist.

- 9. klassi lõpupidu toimub 18. juunil kell 17 kultuurimajas. Esialgne kellaaeg oli hilisem. Aprillikuus selgus, et samal päeval kell 16 jõuab laulupeo tuli Vastse-Kuustesse. Tuleteekonna korraldusmeeskond pakkus meie lõpetajatele võimalust sellest pidulikust tseremooniast osa võtta. Muudatus tehti laste ja vanemate nõusolekul.

1. **Kooli väärtuste muutmine (Tabel lisatud protokollile)**

I. Kalle teeb ülevaate kooli õppekava väärtuste muutmisest. Kinnitatud õppenõukogu poolt 14.03.2019 (otsus nr 4)

I. Kalle: Need väärtused peavad hõlmama kõike, mida teeme ja langema kokku kooli õppekava ja arengukavaga. See on kogu töö alus. Kooli prioriteet on arendada väärtusi, milleks on loovus, tarkus, avatus ja ettevõtlikkus.

Küsimus M. Kalev: Eeldan, et selle dokumendi koostamisel on kaasatud kõik õpetajad?

Vastas I. Kalle: Koostamisel osalesid kõik õpetajad.

Küsimus M. Kalev: Väärtuste tabelis on välja toodud sisemine motivatsioon, enesekindlus, julgus avaldada oma arvamust. Milliste meetoditegaseda rakendatakse?

Vastas I. Kalle: Ühtekonkreetset meetodit ei ole, neid on erinevaid, näiteks osalemine erinevates projektides, loovtöö teema valimine vastavalt oma huvidele ning selle esitlus, samuti õpilasesinduse tegevuses osalemine ja ka rühmatööd.

Hoolekogu kiitis väärtused igati heaks ja need on tugevaks aluseks ka arengukava uuendamisele.

1. **Ettepanekud õpetaja tunnustamiseks**

J. Anderson: Laekunud on kaks ettepanekut Vastse-Kuuste kooli õpetajate Lisete Valsi ja Reet Johansoni tunnustamiseks. Teeb ettepaneku saata mõlemad õpetajate tunnustamise avaldused edasi Põlva valda, kuna kategooriad ei kattu ning õpetajad väärivad igati tunnustamist. Kui enne 31. maid laekub veel mõni ettepanek, siis viiakse läbi täiendav elektrooniline koosolek ettepanekute aruteluks.

Otsus: ettepanek vastu võetud ühehäälselt.

1. **Kooli huviringid**

Küsimus V. Saarniit: Kas rahvatants on ka 5.klassis kohustuslik?

Vastas I. Kalle: Rahvatants on kultuuri üks osa*,* mida peame väga oluliseks. Kuna meie kool on väike, siis oleme selleks, et rahvatantsurühmas nõutavad 8 paari kokku saada, oleme kaasanud kõik klassi lapsed, kohustuslik on 3. Klassini.Uues õppekavas on kehalise kasvatuse all mõiste „tantsuline liikumine“ ja see kehtib kogu põhikooli ulatuses. Põhikooli lõpuks on seatud sellised õpitulemused:

Õpilane: 1) tantsib õpitud paaris- ja rühmatantse ning kombinatsioone autoritantsudest;

2) arutleb eri tantsustiilide üle;

3) teab Eesti tantsupidude ja tantsukultuuri traditsioone.

Eeldatakse, et laps õpib koolis eesti laulumänge, liigub vastavalt muusikarütmile, tantsib õpitud paaris- ja rühmatantse. Meie oleme lähtunud oma võimalustest (juhendaja olemasolu, laste üldarv ning tüdrukute ja poiste arv klassis) ning pakume ringitunnina rahvatantsu.

Küsimus V. Saarniit: Kas muusikaõpetus ja kunstiõpetus on hindamissüsteemi järgi hinnatavad või arvestatud ained?

Vastas I. Kalle: Meil on praegu kasutusel numbriline hindamine, sest kooli lõpetamisel või vahetamisel tuleb ükskõik milline muu hindamissüsteem teisendada viiepallisüsteemi. Arvestatud või mittearvestatud määratlust me ei kasuta, kuigi kunagi oleme seda nn oskusainetes teinud. Hinde sisust parema ülevaate saamiseks lisavad õpetajad eKooli selgitusi.

Küsimus A. London: Kuidas on flöödiõpetusega, on see kohustuslik?

Vastas I. Kalle: On küll, see on samuti õppekavas sees. Vanema astme jaoks on ostetud ka ukuleled, et anda teadmisi kitarrimängust, mis on ka õppekavas sees. Koolil on meil veel väikekandled II kooliastmes kasutamiseks.

Küsimus J. Anderson: Millised on joonistamisringi eesmärgid ja läbiviidavad tegevused?

Vastas I. Kalle: Kunstiring on vabatahtlik. See on vabajoonistamine. Juhendaja I. Illus võimaldab lastel joonistada nii, nagu nad tahavad ja seda, mida nad tahavad. See on osa loomingulisusest. Neil on võimalus kasutada erinevaid kaasaegseid ja uudseid kunstitegemise vahendeid, millest paljud koolid pole veel kuulnudki (3D pliiats).

Üleüldiselt on õpilaste osalemine joonistamisringis kaootiline, mistõttu tööd jäävad pooleli.

I.Kalle tutvustab erinevaid joonistusringis tehtud töid.

1. **Kohapeal algatatud küsimused**

Küsimus V. Saarniit: Kas oleks võimalik edastada kohustusliku kirjanduse nimistu varakult ette, juba suve alguses?

Vastas I. Kalle: kohustusliku kirjanduse asemel on tänapäeval soovituslik nimekiri raamatutest. Õpetajad peaksid andma raamatute nimekirja õppeaasta alguses. Aga soovi korral saame seda ka varem teha, juba kevadel.

Küsimus J. Anderson: Kas raamatuid jätkub kõigile õpilastele?

Vastas I. Kalle: Raamatud varutakse varakult maakonna raamatukogudest kokku, et kõigile jätkuks. Soovitus lapsevanematele, kes soovivad suunata oma lapsi lugema, kasutada Eesti Lastekirjanduse Keskuse internetilehekülge: <http://www.elk.ee/riksweb/index.asp?action=134>.

J. Anderson: V.-K. raamatukogus toimub ka sel aastal suvelugemise klubi, milles saab osaleda.

Küsimus V. Saarniit: Kas töövihikud saaks lastele jagada kätte juba augusti lõpus, et oleks võimalus neile rahulikult paberid ümber panna?

Vastus I. Kalle: Seda saab korraldada.

M. Kalev: Kuna kooli vääruste muutmine loob ideaalse õpikeskkonna, siis soovin õpilaste ja õpetajate omavahelist suhtlust parandada.Kuna antud hetkel puudub lastel motivatsioon ja julgus avaldada oma arvamust. Teen ettepaneku kasutada antud valdkonna spetsialisti, kelle kontaktid edastan hoolekogu esimehele ja kooli direktorile.

I. Kalle vastus: Kooli väärtuste uus sõnastus ei loo automaatselt uut õpikeskkonda. See pole hetkeolukorra kirjeldus, vaid annab suunised, mille poole ja milliste tegevuste abil liikuda.

Kui tekib probleeme õpetajate ja õpilaste vahelises suhtluses, siis tuleks nendega kohe tegeleda ja proovida koos olukorda lahendada.

Arutelu kooli ette teepiirde paigaldamise vajadusest ja kiiruse ületamisest kooliesisel sirgel teelõigul.

J. Anderson: Teeme ettepaneku, et Inge uurib vallast võimalusi kooli ees oleva teelõigu kiiruse piiramiseks, kas on võimalik “lamava politseiniku” paigaldamine.

Otsus: Järgmiselkoosolekul lahenduse arutelu.

V. Saarniit juhib tähelepanu, et kooli siseõues asuval palliplatsil on asfaldis sügav lohk,.

Ettepanek: täita auk, et ennetada laste vigastusi.

Järgmine kooli hoolekogu koosolek toimub 27.augustil 2019 kell 17.30.

Jaanika Anderson                        Maarika Kalev

Koosoleku juhataja                    Protokollija